พยายามตามหาร้านกาแฟที่เปิดเช้าหน่อย ร้านนี้เคยนั่งรถผ่านหลายครั้ง วันนี้เลยลองเสี่ยงดูว่าจะเปิดไหม โชคดีเป็นของเราได้มีโอกาสชิมสักที เป็นร้านเล็กๆ ตกแต่งง่ายๆแต่ดูอบอุ่นเป็นกันเอง มีที่นั่งหน้าเคาท์เตอร์2ที่ หน้าร้านอีก2 แต่อาจจะมีเกาอี้เสริมได้ เป็นร้านในโครงการThe Season ด้วยความที่เช้ามากเลยเป็นลูกค้าคนแรกของร้าน เลยได้มีโอกาสคุยกับเจ้าของร้าน ร้านนี้มี3สาขารวมสาขานี้ด้วย สาขานี้เพิ่งเปิดได้4เดือน ยังไม่ค่อยมีคนรู้จัก เจ้าของร้านน่ารัก ใจดีมาก เป็นกันเอง กลิ่นกาแฟหอม รสเข้มบวกกับนมนุ่มๆรสชาติกำลังดีไม่บาดคอ ดื่มไปแล้วยังรู้สึกถึงรสชาติอยู่ในคอ ราคาไม่แพง คุณภาพเต็มเปี่ยม ถ้าใครตื่นเช้าแล้วมองหาร้านกาแฟดีๆแนะนำร้านนี้เลยค่ะ????????